Philippe Herbault

**Philippe Étienne Herbault** (4000 – 4051) var en tussarixisk baron av Buléchamps. Han var først gift med Yvonne Pelletier, dernest damen Bernadette Monteblanc, og til slutt den 18 år yngre Madeleine Herbault, som han fikk sønnen Gaston med. Philippe var sønnen av Suzette og Guy-Louis Herbault, og nevøen av Pierre Bonnefoy gjennom moren. Han hadde ni andre søsken, som enten ble gift med sør-tussarixiske adelsmenn, eller dro til hovedstaden for å gjøre lykken der – hvilket få av dem gjorde, og ble sendt i eksil på Jipsir da de ba om almisser fra familien sin.

Da faren døde i 4028, overtok Philippe rollen som baron av Buléchamps, et baroni i Tixier. I denne posisjonen kunne han fort gifte seg med sin store kjærlighet fra barndommen: Yvonne. Hun hadde tjent på godset siden de begge var ganske små, hvorpå hun hadde en nydelig sangstemme hun brukte på ballene til Guy-Louis – og vant hjertet til Philippe. Det var allikevel særdeles uvanlig for en adelsmann å gifte seg med en tredjestandsborger – og da især fra bondestanden. De giftet seg allikevel, tross alt tabu og rykter som gikk. De levde godt, og desto større var sorgen da hun ble offer for en febersykdom i 4036. Den rammet mange av adelsmennene i Ogel-området, men Philippe ble ikke rammet av den – hvilket fikk ham til å bli en sur, gretten mann som fikk ham til å sløse store summer på fester og prostituerte.

Han og Yvonne hadde allikevel ikke fått barn, og for å sikre Herbault-dynastiet, måtte han finne seg noen nye å kunne gifte seg med. På grunn av sitt nylige renommé, var det få kvinner som ønsket ham. Allikevel var det én familie som var desperate nok til å la datteren sin bli giftet med ham: Monteblanc-ene. Bernadette ble sendt til Philippe, og de giftet seg i 4038. Ekteskapet deres varte ikke lenger enn ett år, da hun døde i barselseng for å gi fødsel til sønnen deres.

Philippe ga sønnen navnet Joseph, men gutten overlevde ikke mer enn 8 måneder. Philippe ble dermed nødt til å finne en ny kone, og ble kontaktet av Vivienne Léonide for å spleise ham med datteren hennes, Madeleine. Han ønsket ikke å ha noe med Firheshal-familien å gjøre, da han beskyldte dem for ulykken å ha rammet familien hans. Onkelen hans, Pierre Bonnefoy, hadde mistet administrasjonen av Jambe de Bois da keiser Télesphore VI ga Jacques Firheshal sin uekte datter Vivienne Léonide og tre baronier – blant dem Jambe de Bois – i medgift. Da keiseren døde, advarte Jacques den nåværende regjerende keiserinnen om et attentat som ville skje samme natt som begravelsen av keiseren hadde tatt sted. Hun rømte, og den forrige keiserens bror fikk Philippes onkel og to andre adelsmenn til å myrde Jacques på åpen gate. Keiserens bror hadde deretter forgiftet adelsmennenes familier, men lot Firheshal-ene beholde landområdene – da Vivienne Léonide tross alt var halvsøsteren hans. Da keiserinnen tok makten i 4033, sørget hun for at alle hennes motstandere ble myrdet på én eller annen måte, og styrte landet i en gal retning. Philippe så på monarkiet som noen irrasjonelle makthavere, og Firheshal-familien var sterkt knyttet til dem. Allikevel måtte dynastiet bringes videre, og Philippe takket ja til ekteskapstilbudet.

Ingen av partene var særlig interesserte i dette tvangsekteskapet Vivienne Léonide hadde fått arrangert for partene, især på bakgrunn av deres forskjellige synspunkter på huset Kontrovers og deres posisjon i Tussarix. Madeleine tipset derfor et medlem av hoffet da han skulle neglisjere keiserinnen for hennes metoder for å overta tronen, offentlig. Philippe ble henrettet, og Madeleine måtte oppdra sønnen Gaston alene, med støtte fra moren og søsteren.

## ***Trivia***

1. *Philippe* er den franske formen av Philip, og kommer fra det greske *Φιλιππος (Philippos)*, og betyr "venn av hester".
2. *Étienne* er den franske formen av *Stephen*, som kommer av det greske *Στεφανος (Stephanos)* og betyr "krone", mer presist "det som omkranser".
3. *Herbault* er navnet på en fransk kommune i Loir-et-Cher departementet.